**สุภาษิตคำโคลง**

**พระพุทธเจ้าทรงคำนึงเห็นอุปนิสัยเวไนยสัตว์ เปรียบด้วยดอกบัว ๔ เหล่า**

ทุกขังยังทุกข์นั้น หึงนาน

อนิจรูปบเป็นการ เที่ยงแท้

อนัตตาสูญเปล่าปาน นามรูป

พระไตรลักษณ์ยิ่งแล้ เพื่อได้จำเริญ

นรสัตร์จงพิจารณ์ห้อง ไตรลักษณ์

อาจมล้างสงสารจักร เสื่อมสิ้น

เป็นทาง**อริยมรรค คัญญาณ๑**

เหตุนำสัตว์อันดิ้น ดับเชื้อมรณชรา

สุภาษิตกล่าวด้วย วาจัง

คำพระอาจมละหวัง พยศร้าย

สิ่งชั่วจง**สวนัง๒** กำหนด ไว้เฮย

ขันตีอดจิตหง้าย พระซ้องสรรเสริญ

เป็นมิ่งมงคลแท้ ทุกประการ

ใช่คำเกจิอาจารย์ กล่าวอ้าง

แม้ใครรักพระนิพพาน สละบาป เสียเฮย

ตามพุทธ**วัต๓**อรรถกว้าง กล่าวซ้องสรรเสริญ

๑ อริยมคฺคญาณ หมายถึง ความรู้อันนำไปสู่หนทางประเสริฐ

๒ การฟัง

๓ ข้อปฏิบัติ